Hlavný vstup do múzea.
**Metropolitan Museum of Art** v New Yorku je najstaršie a najväčšie múzeum v USA. Leží na východnom okraji Central Parku. Založené bolo v roku 1870. V stálej zbierke má najmenej 2 milióny umeleckých prác.

The Cloisters
-------------

Záhrada The Cloisters, Fort Tryon Park, New York
**The Cloisters** je oddelenie Metropolitného múzea umenie určené pre stredoveké európske umenie a architektúru. Nachádza sa v newyorskom Fort Tryon Parku, na návrší pri severnom konci Manhattanu, odkiaľ je výhľad na rieku Hudson.

Tunajšia zbierka číta asi päť tisíc stredovekých európskych umeleckých diel, hlavne z obdobia od 12. do 15. storočie storočia.

Fotografie
----------

Múzejná kolekcia fotografií obsahuje viac než 20 000 diel, je zameraná na päť hlavných zbierok plus ešte vedľajšie akvizície. Preslávený fotograf Alfred Stieglitz múzeu daroval prvú veľkú zbierku svojich fotografií. Jej súčasťou je komplexný prehľad piktorialistických fotografov, bohatý súbor grafických listov majstra Edwarda Steichena a kolekcia Stieglitzových fotografií z jeho vlastného štúdia.

Múzeum Stieglitzovu zbierku doplnilo 8500 kusmi kolekcie takzvanej Gilman Paper Company Collection, Rubel Collection a Ford Motor Company Collection, ktoré obsahujú diela ranej francúzskej a americkej fotografie, ranej britskej fotografie a americké a európske fotografie z doby po prvej svetovej vojne. Múzeum tiež získalo osobnú zbierku fotografií Walkera Evansa. Hoci oddelenie získalo stálu expozíciu v roku 1997, nie sú z archívu vystavené všetky diela, vzhľadom k citlivým materiálom. Ale fotografické oddelenie v nedávnej minulosti zorganizovalo niektoré z najlepších výstav, vrátane výstavy Diane Arbus a tiež rozsiahle retrospektívy venované téme fotografie.

Múzeum vlastní diela umelcov ako sú napríklad Gustave Le Gray (Francúz, 1820 – 1884), Édouard Baldus (Francúz, nar. v Prusku, 1813 – 1889), Nadar (Francúz, 1820 – 1910), Eugène Cuvelier (Francúz, 1830 – 1900), Diane Arbus (Američanka, 1923 – 1971). Bernd a Hilla Becherovi (Nemci, 1931 – 2007; nar. 1934), Rineke Dijkstra (Holanďanka, nar. 1959), Thomas Ruff (Nemec, nar. 1958) alebo Yousuf Karsh (Kanaďan arménskeho pôvodu 1908 – 2002).

Múzeum v roku 1984 zakúpilo od André Kertésza (1894 – 1985) 100 fotografií, čo bol dosiaľ najväčší múzejný prírastok od žijúceho umelca.

Galéria malieb
--------------

* Pieter BrueghelPieter Brueghel
* CassattCassatt
* CézanneCézanne
* DavidDavid
* DioscoridesDioscorides
* El GrecoEl Greco
* HomerHomer
* De La TourDe La Tour
* ManetManet
* 
* TizianTizian
* TurnerTurner
* Van EyckVan Eyck
* Van GoghVan Gogh

|  |  |  |  |
| --- | --- | --- | --- |
|  |  |  |  |
|  |  |  |  |
|  |  |  |  |

Referencie
----------

1. 1 2   *Photographs: A Decade of Collecting* [online]. The Metropolitan Museum of Art. Dostupné online. (po anglicky)
2. ↑   *Oak Tree and Rocks, Forest of Fontainebleau* [online]. The Metropolitan Museum of Art. Dostupné online. (po anglicky)
3. ↑   *Photography images* [online]. The Metropolitan Museum of Art. Dostupné online. (po anglicky)
4. 1 2   *Depth of Field: Modern Photography at the Metropolitan* [online]. The Metropolitan Museum of Art. Dostupné online. (po anglicky)
5. ↑   *Zemřel fotograf Yousuf Karsh* [online]. idnes.cz, 2002. Dostupné online. (po česky)

Pozri aj
--------

* Museum of Modern Art
* Guggenheimovo múzeum v New Yorku

Iné projekty
------------

Commons
* Spolupracuj na Commons Commons ponúka multimediálne súbory na tému **Metropolitan Museum of Art**

Externé odkazy
--------------

* Metropolitan Museum of Art: oficiálna stránka

Zdroj
-----

*Tento článok je čiastočný alebo úplný preklad článku Metropolitan Museum of Art na českej Wikipédii.*